Kertomustani ei varmaan ole helppo kuunnella.
PERUSTUU TOSITARINAAN.
Buu! - Mitä oikein teet! Pakene!
Ei ole reilua herättää näin aikaisin!
Isin vuoro. - Minun pikku hirviöni! - Eii!
Ruokaa ei heitetä roskiin. - Ei niin.
Mutta eihän tämä ruokaa ole.
Kulta, kahvi on valmiina. - Kiitos.
Auttaisitko pikku ongelmassa? - Missä?
Isi leikkasi paahtoleivän neliöiksi, vaikka haluan kolmioita.
Vai niin! Yritän auttaa.
Minusta ne näyttävät hyvältä. - Mitä teet?
Teen taikatempun.
Mitä sanot?
Siksi oletkin äiti. Otatko aamupalaa? - En ehdi.
Sinun pitää syödä ravintoa. - Olet oikeassa.
Heippa. - Heippa, kulta. Mihin matka?
Äiti, äiti!
Älä lähde! Jää kotiin leikkimään kanssani!
Lauantaisin äidillä on kova kiire.
Kun palaan, syömme pizzaa ja katsomme leffan.
Joo! - No niin. Heippa.
Hei hei, äiti!
Sisälläni tuli palaa, -
hehkuu neonvalon lailla.
Yö on pitkä mutta maa jatkaa kiertoaan.
Tiedät varmaan, ettei tämä merkitse loppua.
Jokainen aamu vie lähemmäksi.
Se on merkkinä siitä, että taisto jatkuu.
Aika on nyt tai sitten ei koskaan.
Nyt on sun hetkes, se alkakoon.
Kaikki voi muuttua!
Tunnetko, että jotain on ilmassa?
Kaikki voi muuttua!
Tiedämme, kun se tapahtuu.
En odota enää. Tartun tilaisuuteen.
Kaikki voi muuttua!
Se alkakoon!
Minulta on kysytty, olinko tosiaan niin hyväuskoinen.
Olinko tosiaan niin naiivi ja hupsu? Käsitätte varmaan kuvion.
Kyllä olin.
Ihmiset eivät aina pidä vastauksistani.
Tarinani ei ole sievä eikä kauniissa paketissa.
Joudut varmaan vähän kiemurtelemaan.
PERHESUUNNITTELUKLINIKKA
Hei, Abby. Ehtisitkö auttamaan takahuoneeseen? - Toki.
Vaikka olin työskennellyt perhesuunnittelussa 8 vuotta, -
en ollut koskaan ennen auttanut abortin tekemisessä.
En tiennyt, miksi minua nytkään tarvittiin.
Tarvitsette kuulemma apua. - Voisitko pidellä ultraäänianturia.
Tämä voi tuntua kylmältä.
Nyt liikkumatta.
Otatko letkun.
No niin. - Onko tämä hyvä kohta?
Vähän vasemmalle, vähän alaspäin.
Nyt on parempi.
13-viikkoinen. - Pysy paikoillasi.
Pitele kättäni mutta älä liiku. - Sattuu!
Henkäise syvään. - Pidä anturia paikallaan, -
jotta näen, mitä teen.
Se siirtyi kauemmas katetrista.
Aina ne liikkuvat poispäin. Siksi käytän ultraääntä.
Nyt se on menoa.
Mihin hittoon hän menee?
Abby, oletko kunnossa?
Tarvitsetko lääkäriä?
Häntä nyt viimeksi haluan tavata.
Tällainen oli valitettavasti minunkin tarinani.
KAHDEKSAN VUOTTA AIEMMIN
Aloitin yliopiston kolmannen vuoden Texasissa miettien, -
miten voisin muuttaa maailmaa.
Hei, onko ulkona kuumaa? - Joo. - Ota vesipullo.
Oletko kuullut Perhesuunnitteluklinikasta? - Kyllä.
Klinikkamme auttavat ehkäisyssä. Meillä tehdään jopa abortteja.
Perheeni vastustaa abortteja ja minäkin varmaan.
Ymmärrän, mutta tavoitteenamme on vähentää aborttien tarvetta.
Mitä tarkoitat?
Abortteja ei tarvita, jos ehkäisy on ilmaista.
Mutta jos nainen tarvitsee aborttia, teemme sen turvallisesti.
Jotkut haluavat yhä määräillä naisia.
Naisilla pitäisi olla yhtäläiset oikeudet. - Se on periaatteemme.
Mikä on nimesi? - Abby Brannam. Opiskelen psykologiaa.
Hauska tutustua. Olen Jill ja olen töissä Perhesuunnittelussa.
Tarvitsemme vapaaehtoisia, koska palvelumme ovat edullisia.
Voisin tulla!
Saisin olla auttamassa kriisissä olevia naisia!
Mutta miksen kertonut uutisia äidilleni?
Murhaaja! Murhaaja! Mene kotiisi!
Koska hän ei varmaan ymmärtäisi, -
että työni ei lisäisi abortteja vaan vähentäisi niiden määrää.
Mutta äidiltä salatuissa päätöksissä on jotain hämärää.
Tuijottakaa pois vaan.
Aion vain tutustua toimintaan. Jos en pidä siitä, voin lähteä.
Hei, oletko Abby? - Kyllä.
Olen Summer. - Hauska tutustua.
Pue tämä yllesi, jotta ihmiset tietävät sinun olevan klinikan väkeä.
Onko tuo metelöinti normaalia? - Älä välitä heistä.
Kun asiakas tulee, menemme häntä vastaan autolle.
Ala heti jutella, kun hän avaa autonoven.
Mistä? - Mistä tahansa, jotta hän ei kiinnittäisi huomiota huutoihin.
Miehet haluavat kiusata. Peitä puheellasi heidän äänensä.
Olen tukenasi aluksi. - Hyvä.
Meillä on aikaa. Esittelen sinut Cherylille.
Pääsykoodi on 2-2-2-9.
Olen huono muistamaan numeroita. - Se on kirjaimina b-a-b-y.
Ota näistä kopio ja arkistoi.
Tässä on Abby, vapaaehtoinen.
Tässä on Cheryl D'Alessandro, klinikan johtaja.
Samantha, laitatko tämän lokeroon.
Summer, pidätkö silmällä pysäköintialuetta. - Sopii.
Miksi he luulevat naisten hakevan täältä aborttia?
Tehän tarjoatte muitakin palveluja? - Lauantaisin vain abortteja.
Huutelijat tietävät sen. He ovat kuin korppikotkia.
He haluavat lopettaa toimintamme kääntämällä ihmiset meitä vastaan.
Ensimmäinen asiakas. Pidä hänet liikkeellä.
Tietääkö isi, että aiot tappaa hänen lapsenlapsensa?
Hei, typyt. Mitä kuuluu? - Hei!
Ilma on aika lämmin. Ihanan värinen paita sinulla.
Vauvantappaja! - Katso minuun ja kävele eteenpäin.
Levitit sitten sääresi. Puhun vauvantappajalle, en sinulle, hölmö.
Abby, avaatko hänelle oven? - Älä tee sitä!
Tule tänne! Puhun sinulle!
Hän pitää sinusta nyt huolen. - Täytätkö lomakkeen.
Kello on 8.42.
Sinun vuorosi.
Hei, olen Elämän puolustajista. Tämä on sinulle vaikeaa. Välitämme sinusta.
Huomenta! Mitä kuuluu? - Hyvää.
Kiva ilma. - Joo.
Vauvasi sydän sykkii jo ja hän rakastaa sinua.
Ei tuo paasaaminen ole välittämistä.
Olen pahoillani. Tulehan.
Mennään tuosta ovesta sisälle. Protestoijat eivät ymmärrä.
Hei, olen Marilisa Elämän puolustajista.
Haluaisimme tiedottaa muista vaihtoehdoista, jos kiinnostaa.
Hitto, he saivat yhden! Heidän pitäisi jättää nämä naiset rauhaan.
Elena, käännä sadettimet päälle. Renee, soita poliisille häiriöstä.
Mutta viimeksi poliisit eivät välittäneet. Kukaan ei rikkonut lakia.
Soita nyt vaan sinne hätänumeroon.
Olkoon menneeksi.
Odotin kiihkeästi vuoroni loppumista.
Hei, en ole nähnyt sinua ennen. - Olen täällä ensimmäistä kertaa.
Kertoisitko, miksi tarjouduit vapaaehtoiseksi?
En tiedä, palaanko. Olin vain kokeilemassa. - Kertoisitko nimesi?
Abby.
Tiedät varmaan, että täällä tehdään abortteja?
Minullekin on tehty abortti, joten annan toisillekin luvan.
Kurjaa, että jouduit käymään sen läpi.
Se oli oma päätökseni. Minua ei pakotettu.
Jos haluat jutella... - Sinä se vain jatkat paasausta.
Näillä naisilla on vaikeaa. - Emme halua heille pahaa emmekä tuomitse.
Haluamme auttaa heitä. - Ai pelottelemalla heitä?
Pyytäisikö kriisissä oleva apua viikatemieheksi pukeutuneelta?
Olen Elämän puolustajista.
Pelottelijat eivät ole. Olemme pyytäneet heitä lopettamaan.
Olet varmaan oikeassa, Abby. Pelottelu ei auta.
Marilisa, jätä hänet rauhaan! Abby, autoon.
Yllätyin, että kerroin Marilisalle abortistani.
En ollut kertonut kenellekään. Haluan selittää.
KAKSI VUOTTA AIEMMIN
Yliopistossa muutuin kiltistä suorittajasta juhlijaksi, -
heti kun vanhempani olivat vieneet minut sinne.
10 vuotta minua vanhempi Mark asui samassa talossa.
Aloimme tapailla. Kyse ei ollut mistään vakavasta, -
ennen kuin raskaustesti näytti positiivista.
Hei, ei se mitään. Viedään sinut klinikalle, jossa asia hoidetaan.
Mitä tarkoitat?
Tiedän Houstonissa erään paikan. - Miten niin tiedät sen?
Markilla ei tietenkään ollut vaadittavaa 500 dollaria.
Ei ollut minullakaan, joten hain luottokorttia.
En voinut kertoa asiasta vanhemmilleni.
En halunnut heidän tietävän seksisuhteestani ja raskaudesta.
Klinikan ulkopuolella ei ollut ketään, mutta odotushuone oli täynnä.
Muistan olleeni toimenpidepöydällä jalat kiinni telineissä.
Vatsaani kasvoi tuskallinen paine.
Kuulin kaukaa itseni valittavan.
Tämä menee hyvin. Rentoudu vain.
Muistan istuneeni kyyryssä kovalla muovituolilla.
Muilla tuoleilla istui tyttöjä, jotka olivat myös olleet odotushuoneessa.
Jotkut tuijottivat lattiaan. Toiset keinuttivat itseään.
Monet itkivät hiljaa. Sain syötäväksi voileipäkeksejä.
Työnsin kokemukseni sieluni sopukkaan -
ja teeskentelin, ettei sitä ollut tapahtunut.
Silti tein lisää huonoja päätöksiä.
Abby, voimme vielä peruuttaa tämän. Livahda ovesta, niin ajamme pois.
En voisi tehdä niin vanhemmilleni. - He ilahtuisivat.
Hymyile, isä! - Yritän kyllä.
Avioliittomme oli lievästi sanoen fiasko.
Viimeinen niitti tuli seuraavana ystävänpäivänä.
Juhlimme voileivillä.
Mutta myöhemmin illalla mieheni livahti toisen naisen seuraan.
Hain seuraavana päivänä eroa, jotta pääsisin hänestä eroon.
Tunsin jo olevani vapaa, mutta parin viikon kuluttua -
raskaustestin tulos musersi minut.
En halunnut mitään yhteyttä siihen mieheen!
Jos saisin hänen lapsensa, olisin hänessä kiinni lopun elämääni!
Siksi menin Perhesuunnitteluklinikalle seuraavan kerran asiakkaana.
En nähnyt ultraäänikuvaa.
Hoitaja sanoi, että olin 9. viikolla, -
joten voisin saada lääkkeellisen keskeytyksen mifeprestonilla.
Sen sai 9. viikkoon asti. Se tuntui yksityisemmältä, -
vähemmän kajoavalta ja luonnollisemmalta vaihtoehdolta.
Maksoin 400 dollaria ja otin ensimmäisen pillerin.
Ota huomenna nämä neljä misoprostoli-pilleriä.
Kohtusi tyhjenee helposti. Tulee verenvuotoa kuten kuukautisissa.
Vatsakipuun voit ottaa ibuprofeenia.
No niin, olet valmis.
Mukavaa päivänjatkoa!
Seuraavana päivänä söin kevyen lounaan ja otin pillerit.
Verenvuotoa oli odotettavissa tunnin kuluttua. Sitä ennen loikoilin sängyssä.
Vähän myöhemmin...
Kärsittyäni kovaa kipua 12 tuntia, nukahdin kylpyhuoneen lattialle.
Tunsin kuolevani.
Mietin, kuka minut löytäisi.
Toivoin, ettei se olisi äitini.
Se ei ole epänormaalia. - Ei epänormaalia vai?
Verenvuoto, verihyytymät ja kipuko ovat normaaleja?
Käytä lämpötyynyä, mene lämpimään kylpyyn ja ota särkylääkettä.
Miksi ette kertoneet?
Sanoitte, että kohtu tyhjenee helposti.
Minun täytyy nyt jutella toisen potilaan kanssa.
Kahdeksan viikkoa verihyytymiä ja hirveitä vatsakipuja.
Kun ne loppuivat, viha muuttui itseinhoksi.
En enää syyttänyt Perhesuunnittelua kaikesta vaan itseäni.
En saa kiinni lääkäri Plummeria lauantaina. Soitan tri Wagnerille.
Abby, sinua ei olekaan näkynyt. - On ollut kiireitä.
Kiva, että palasit. Meillä olisi sinulle sopiva työtilaisuus.
Niinkö? - Kyllä.
Onko Perhesuunnitteluklinikka tuttu?
Rupesin siis ylpeästi esittelemään Perhesuunnitteluklinikkaa.
Kun valmistuin psykologiksi, aate muuttui uraksi, -
vaikka melkein kaikki kritisoivat päätöstäni.
Elinkelpoiset pysyvät hengissä kohdun ulkopuolella.
Sitä ennen sikiö on vain kudosta.
Miksi 8-viikkoisen saa abortoida muttei 24-viikkoista?
Elinkelpoisuuden käsite muuttuu. Muuttuuko samalla moraalikäsitys?
En aio pyydellä anteeksi, että autan kriisissä olevia naisia.
Rakastan työtäni, ja se kuuluu identiteettiini.
Ottakaa tai jättäkää.
Onneksi hankin tri Dobsonin kirjan Vahvatahtoinen lapsi.
Minulla on se vieläkin.
Kuka jaksaa jälkiruokaa? Abby, auttaisitko?
Et usko, mitä tapahtui. Eräs nainen tuli vatsakivuissa.
Kun tutkimme hänet, löysimme kohtusyövän.
Hyvä, että löytyi.
Et välitä. - Välitän aika paljonkin. Veisitkö nämä pöytään?
Voisitko nyt kuunnella minua ihan hiljaa?
Sinä olit meille vauva hedelmöityksen hetkestä asti.
Et ole samaa mieltä, mutta näin näemme asian.
Et pidä Abbyn työpaikasta. - En voi sietää sitä.
Mutta haluat hänen kanssaan naimisiin. - Ehdottomasti.
Eikö rakkaus ole suurenmoista?
Et saisi näyttää minua onnellisemmalta!
Miksen? Nyt valitsit oikein.
Taas oli vihkivalojen aika. - Kuka antaa tämän naisen avioksi...?
Hänen äitinsä ja minä. - Tällä kertaa rakastavalle miehelle.
Vapaaehtoiset voivat valita myös eri vuoron.
Hetkinen vain.
Abby! - Hei, Marilisa! Onko viikatemiehiä näkynyt?
Ei onneksi.
Näytät kivalta tänään. - Kiitos. Olen klinikan uusi psykologi.
Sinusta tulee varmasti paras!
Onko tässä ystäväsi? - Sulhanen.
Hän pakottaa minut tänne. - Valepukki! Hän kävi täällä muutenkin.
Onneksi olkoon! - Kiitos, Abby!
6-8 -viikkoisena sikiö on vain kudosta kuten polyyppi tai verihyytymä.
Se ei ole vielä vauva? - Ei ole.
Eikä se tunne tuskaa? - Ei yhtään.
Monet ovat siitä huolissaan, minäkin olin.
Mutta tuossa vaiheessa sikiö ei tunne asiantuntijoiden mukaan mitään.
Osa minua on vielä epävarma. - Tiedän tunteen.
Ei kukaan halua aborttia, kuten halutaan uutta autoa tai jäätelöä.
Mutta siinä tuolissa istuvat eivät yleensä ole valmiita raskauteen.
Sen käsittäminen vie vähän aikaa.
Jos haluat edetä, kyseessä on imukaavinta.
Päätimme Dougin kanssa alkaa käydä seurakunnassa.
Löysimme sopivan seurakunnan, mutta tunsin itseni ulkopuoliseksi.
"Sinä loit minut sisintäni myöten, sinä kudoit minut kokoon äitini kohdussa.
Minä kiitän sinua siitä, että minut on tehty ylen ihmeellisesti.
Ihmeelliset ovat sinun tekosi, sieluni tietää sen sangen hyvin."
Jumala muovaa ihmisen kohdun hiljaisuudessa omaksi kuvakseen.
Tiedän, miltä sinusta tuntuu.
Kuulin sunnuntaina saarnan abortista.
Sanoivatpa mitä tahansa, tiedän olevani täällä Jumalan asialla.
Arvatkaa, kuka ovellani kävi.
- No? - Shawn Carney.
Ai sekö, joka toistaa iskulauseita aidan takaa? - Kyllä vain.
Avasin oven ja tunnistin hänet.
Hän tunnisti minut ja meni hämilleen.
Hän sanoi: "Meillä on, öö, sellainen rukouskampanja.
Rukoilemme 40 päivää, jotta abortit loppuisivat." - Ai kuten Nooa?
Olit ilkeä! - Olisit sanonut samoin.
Monelleko ovelle hän kolkuttaa? - Et pysty arvaamaan. 25.000:lle.
Missä? - Joka paikassa.
Miten se on mahdollista? - Valehteleekohan hän?
Eivät sellaiset ihmiset osaa valehdella. Abortinvastustajat ovat niin vakavia.
Cheryl, sinulla on ihanat kengät. - Niin on. Kiitos.
Sovit tänne tosi hyvin. Pidätkö tästä paikasta? - Kyllä vain.
Olet valmis seuraavaan vaiheeseen. Nähdään kohta LP-huoneessa.
Selvä!
Kuulitko: Minä sovin tänne hyvin! - Joo.
Tiedätkö, mitä LP tarkoittaa? - Lääketieteen produkteja.
Lasten paloja. Toivottavasti söit kevyen aamiaisen.
Työpaikallamme LP-huone oli kaikkeinpyhin.
Useimmat työntekijät eivät käyneet siellä.
Kirurgisen abortin jälkeen sikiön osat koottiin yhteen, -
jotta nähtiin kaiken tulleen ulos.
Päivän lopussa petrimaljoja sikiön osineen oli 30-40.
Lääkärin allekirjoitusta tarvittiin joka sikiön kohdalla.
Näytän sinulle jotain. - Sopii.
Se on hämmästyttävä. Kaikki näkyy.
Joka toinen sikiöt nähnyt alkaa itkemään.
Sinua ei itketä. Siksi sovit tähän tehtävään.
Siirryn kohta Houstoniin ja tarvitsen jonkun tilalleni.
Haluaisin sinut.
Se olisi suuri kunnia. - Hyvä.
Oletko varma, ettet ole raskaana? - En todellakaan ole.
Okei.
Mikä saa sinut luulemaan niin? - Ajattelin muuten vain.
Neuvon raskaana olevia joka päivä.
Kai tietäisin, jos olisin raskaana, vaikka käytän ehkäisypillereitä?
Olet oikeassa. Unohda, mitä sanoin.
Olisiko sinulla antaa raskaustestiä? - Kyllä. Kenelle?
Me voisimme hoitaa asian.
Ihania uutisia! En tiennyt, että yritätte saada lasta!
Emme yrittäneet. - Joskus Herralla on toiset suunnitelmat.
Et kai...? - En olisi kertonut, ellen olisi varma.
Sinusta tulee isoisä!
Ab! Olemme sinusta tosi ylpeitä!
Haluat saada lapsen? - Kyllä.
Me olemme. - Mutta meillä on vain rajallinen määrä aikaa ja energiaa.
Jos vietät aikaasi muualla, et ehdi olla täällä niin paljon.
Sanon tämän omaksi parhaaksesi. - Ymmärrän.
Mutta tämän vauvan jälkeen aloitan taas ehkäisypillerit.
Sanoin jo Dougille, ettei lisää lapsia tehdä.
Haluatko siirtää minut labraan tai heräämöön? - En.
Eikö vatsakumpuni tee asiakkaiden oloa epämukavaksi? - Ei.
Se varmaan rohkaisee heitä keskeyttämään raskauden.
Tällainen annettiin huoneessa 3. Tämä on lääkäri Stevensiltä.
Kuuntele Abbyä. - Rob! Hei, Christina!
Abby, ihanaa että autat meitä. - Pidämme hänestä hyvää huolta.
Sinua voi jännittää, mutta syytä huoleen ei ole.
Kiitos. Tule rekisteröitymään.
Mene vain.
Vanhempani painostivat minut tähän. Entä jos teen virheen? - Et tee.
Ei yläasteiässä tarvita vauvaa.
Rentoudu vaan. Lääkäri tulee kohta.
Voisitko jäädä seurakseni? - Haluaisin, mutten saa, koska olen psykologi.
Toimenpide kestää vain pari minuuttia. Nähdään heräämössä.
Kaikki sujuu varmasti hienosti.
Elena! - Onko jokin hullusti? - Pärjäät hyvin.
Hänet pitää siirtää takaisin toimenpidehuoneeseen!
Autamme sinut ylös. - Voi jukra!
Kaikki menee hyvin. - Mitä teemme? - Siirrä hänet hoitopöydälle.
Sain hänestä otteen. - Kauheasti verta!
Missä siteet ovat? - Alalaatikossa. - Kauheasti verta!
Verenvuoto pitää tyrehdyttää. Elena, hae lääkäri.
Lääkäri! Lääkäri! - En ymmärrä, miksi näin kävi.
Hitto! Pois tieltä!
Sideharsoa! - En tiedä, missä sitä on!
Mitä teen? - Aloita tippa suoneen.
En ymmärrä, mitä tapahtuu. - Tässä sideharso.
Anna sen tyrehtyä! - Hän on kalpea.
Kohtu on täynnä verta. - Hän kuolee!
Verenpaine on 60/40. Pulssi on lankamainen. Tarvitaan verensiirto.
Meillä on vain plasmaa. Aloita tiputus. Imua.
Miksi näin kävi? - Abby, rauhoitu!
Lääkäri on tehnyt huomaamatta kohtuun reiän.
Kutsun ambulanssin. - Ei kutsuta!
Emme koskaan tee niin. Ajattele mielenosoittajia.
Ambulanssista otettaisiin kuva lehtiin. Hätäpuhelut nauhoitetaan.
Ne voidaan julkistaa. En salli sitä. - Mutta hän voi kuolla!
Hän ei kuole eikä muista tästä mitään.
Annamme vahvan lääkityksen. Hän ei muista tästä mitään.
Anna lisää fentanyyliä. - Ei tunnu hyvältä.
Tee, mitä käsketään! Pistän hyydytettä suoraan kohdunkaulaan.
Katso! Tilanne on hallinnassa.
En lähde täältä, ennen kuin hän voi hyvin.
On mennyt jo kaksi tuntia. Mitä siellä tapahtuu?
Ota selville, mistä on kyse. - Menen katsomaan.
Käythän? - Palaan kohta.
Isä kyselee, miksi kestää niin kauan.
Kiitos.
Abby, jos sinusta tulee klinikan johtaja, -
pikku verenvuoto ei saa pelottaa.
Käy sanomassa isälle, että kaikki on hyvin.
Pikku verenvuoto...
Rob, Christina voi hyvin.
Mutta toiselle potilaalle tuli allerginen lääkereaktio.
Joten meillä menee vähän pitempään. - Voiko hän hyvin?
Kyllä. - Kiitos Herralle.
Miten kauan vielä menee? - Lääkärin pitäisi tulla kohta.
Toimenpide kestää muutaman minuutin, toipuminen pitempään.
Kiitos, Abby. - Kerron, kun hän pääsee pois.
Lääkäriltä meni vielä melkein tunti vakauttaa Christinan tila.
Huuda nimeäni avuksesi, niin vastaan.
Löydät kaiken tarvitsemasi sylistäni.
Hengittele, niin olet turvassa ja terveenä -
minun kanssani.
Rob!
Miten voit, kulta? - Väsyttää. Haluan kotiin.
Abby, paljon kiitoksia avustasi.
En unohda sitä. Kiitos!
Vien sinut kotiin.
Tunnen sinut parhaiten.
Olen paras ystäväsi.
Tuuditan sinua. Tule lepäämään.
Olet ollut väsynyt. Laita tähän pääsi.
Minä tiedän parhaiten.
Olen ollut kauan Isä.
Ovet on lukittu.
Ovatko kaikki lähteneet? - Kyllä.
Heräämö? - Tyhjä. Cheryl? - Lähti juuri autolla.
Yllätys!
Jippii! Saamme vauvan!
Kun olimme keskeyttäneet 38 raskautta neljässä tunnissa, -
juhlimme kaksi tuntia raskauttani kakulla, kukilla ja lahjoilla.
Abby! Olet raskaana!
Mistä huomasit? - Milloin on laskettu aika?
Kiitospäivänä. - Niin minullakin.
Ai niinkö? Olet hyvin hoikka. - En enää kauan.
Ajattele, miten ihana joulusta tulee. Onko lasta suurempaa siunausta?
Lapsi on siunaus oikeissa olosuhteissa.
Oli kiva tavata. - Niin sinuakin.
Niihin aikoihin Shawn Carter aloitti 40 päivän rukouskampanjan.
Klinikan ulkopuolella oli ihmisiä rukoilemassa ympäri vuorokauden.
Nämä ovat kiihkoilijoita, jotka eivät antaisi naisten valita.
Oletko huolissasi väkesi turvallisuudesta? - Ehdottomasti!
Cheryl oli suunniltaan. Mutta minulla oli muuta tekemistä.
Kulta, kohdunsuu on valitettavasti vasta 2 cm auki.
Mitä!
Taisi olla huono hetki kertoa se.
Suu kiinni! Ja kädet irti!
22 tunnin kuluttua -
synnytin ihanan tyttölapsen. Nimeksi tuli Grace.
Isäsi ei ole nähnyt kakkavaippoja aikoihin. Nyt näytetään hänelle.
Siitä hän pitää.
Onko kiva päästä kotiin? - Kyllä, seuraavaksi 8 viikoksi.
Eikö lapsi tarvitse sinua? - Olen kyllä hänen kanssaan.
Cheryl siirtyy Houstoniin. Hän tahtoo minut klinikan johtajaksi.
Olisin Perhesuunnitteluklinikan historian nuorin johtaja.
Ei sellaista tilaisuutta voi sivuuttaa. - En oikein tiedä, mitä sanoa.
Olen kyllä ylpeä saavutuksistasi.
Mutten pidä uravalinnastasi.
Sinähän joutuisit vastuuseen klinikalla tehdyistä aborteista!
Se on eri asia kuin naisten neuvonta.
Kyllä, mutta voisin tehdä siitä yhtymän parhaan klinikan -
ja vähentää ei-toivottujen raskauksien määrää.
Voisin muuttaa maailmaa.
Mikä hätänä?
Toivoin kai, että Gracen syntymä muuttaisi uravalintasi, -
mutta ilmeisesti ei.
Ei hän jätä työpaikkaa. - Kyllä hän lähtee sieltä jossain vaiheessa.
Ei vaikuta siltä.
Hänellä on tavoitteita.
Kulta, emmekö saa enää ikinä nukkua?
Emme. Ja on sinun vuorosi olla ylhäällä tänä yönä.
Minä nousen ylös joka yö!
Rukoilen, etten saa ylennystä, jos ei ole tarkoitus olla siinä työssä.
Mutta etkö ole jo hakenut sitä? - Entä sitten?
Pyydät Jumalaa pysäyttämään asian, jonka olet jo käynnistänyt.
Miksei? Hän on Jumala ja kykenee puuttumaan asiaan.
Jos saan työn, tiedän, että se on hänen tahtonsa.
Jos niin sanot, kulta. Hyvää yötä.
Sain seuraavana päivänä ylennyksen.
Enää emme häiritse protestoijia. Poliisille ei soiteta ilman vaaraa.
Annammeko heidän toimia vapaasti?
Kohtelemme heitä kunnioittavasti. Emme käytä sprinklereitä.
Perhesuunnittelukeskus. - Emme ärsyynny.
Teemme hyvää työtä. Näytetään se sanojen sijaan käytöksellämme.
Kyllä, rouva.
Eräs rouva ei uskalla tulla, koska joku kuvaa ulkopuolella.
Tämä on jo kolmas valitus tänään.
Olen pahoillani. Esimieheni puuttuu asiaan.
Saatko kaiken kuvattua?
Oho!
Hei! - Hei, Abby. Olet kuulemma saanut ylennyksen.
Et varmaan halua onnitella.
Hyvä, että nyt klinikalla on naisista välittävä johtaja.
Onko tämä sinun kamerasi? Ette saa filmata.
Emme voi lopettaa. - Kyllä voitte. Pakkaa se ja vie toimistolle.
Meitä on syytetty jopa rikoksista.
Kuvaamalla todistamme, että toimimme rauhanomaisesti.
Shawn, tämä ei paranna meidän välistämme suhdetta.
Suuntaa kamera pois aidasta. - En. Meidän pitää nähdä, mitä tapahtuu.
Haluamme näyttää toimintaamme selvästi.
Joskus en koe teitä häiritsevänä. Mutta tänä aamuna ottaa päähän.
Ihmisoikeuksien puolustajia on ollut aina.
Ensin vastustettiin orjuutta, sitten holokaustia.
Sitten puolustettiin kansalaisoikeuksia, nyt perhesuunnittelua.
Ei sinun tarvitse perustella. - Ei niin. Yritän vain selittää...
Kerroit esimerkkejä epäoikeudenmukaisuudesta: -
orjuus, rotuerottelu ja holokausti.
Silloin on osa väestöstä epäinhimillistetty.
Juuri niin Perhesuunniteluklinikka tekee syntymättömille lapsille.
Menipä hyvin. - Joo. Mutta kyllä hän tokenee.
Mikä huvittaa? - Hän sai meidät siirtämään kameran!
Työhöni kuului aborttien myynti. Olin siinä oikein hyvä.
Paljon parempi kuin lomaosakkeiden myyjät.
Olet 8. viikolla. Olet jo käyttänyt 150 dollaria ultraääneen.
Jos varaat nyt, ultran hinta vähennetään abortin hinnasta.
Seuraava aika on vasta 2 viikon päästä.
Hinta nousee 100 dollarilla, etkä saa alennusta.
Eli odottaminen on 250 dollaria kalliimpaa. Varataanko aika nyt?
Käykö luottokortti? - Totta kai!
Okei. Voitteko odottaa hetken?
En puhu tämän henkilön kanssa. Asia kuuluu sinulle.
Hei, tässä Abby Johnson, klinikan johtaja.
Löytyykö parkkipaikkaa, johon ei näy kadulta?
Ei valitettavasti. Onko teillä jokin ongelma?
Ei, mutta perheeni on ulkopuolella rukoilemassa.
He haluaisivat vaikuttaa päätökseeni.
Jos pysäköitte oven lähelle, tulen noutamaan teidät.
Rhonda-kulta. Älä mene sinne.
Älä tee aborttia!
Voit tulla asumaan meille. Hei, Lily!
Hei, kulta!
Miksi itket, mummi? - Mummi on vähän järkyttynyt.
Mennään sisälle. Äitikin tulee.
Vauvasta, jota kannat, tulisi aivan yhtä ihana kuin Lilystä.
Ajattele, miten suurta iloa Lily on tuonut meille!
Millainen maailma olisi ilman häntä? Rhonda, älä mene sinne!
Pitäisikö keskustella vielä? Perheesi tukee sinua, jos pidät vauvan.
Äitini on tuollainen. Olen tyytyväinen päätökseeni.
En kestä tätä! Rhonda!
Kunnossa? Kuinka hän voi olla kunnossa?
Olin itse järkyttynyt näkemästäni.
Auta, Herra!
Perhe rukoili ulkona tunnin ajan. Sitten toisen tunnin.
Lopulta he menivät kotiin.
Jonain päivänä klinikka sulkee ovensa.
Sen on pakko.
En kestä tätä alituista sydänsurua.
En saanut mielestäni omia aborttejani, jotka olin salannut omalta äidiltäni.
Kun muut olivat lähteneet, tein jotain, jota olin pitkään vältellyt.
Kun en jaksa uskoa ja toivoni on mennyttä...
sinä pyörität minua ympäri ja muistutat minua laulusta, -
jonka kirjoitit minulle.
Minun on käsketty nostaa miekkani ja sotia rakkauden puolesta.
En tiennyt, että rakkaus oli voittanut puolestani.
Kun olen sylissäsi, sinä tyynnytät sydämeni.
Hengitän sinua sisääni niin kuin en koskaan ennen.
Kun en jaksa uskoa, ja toivoni on mennyttä.
Tajuatko, miten paljon rakastan sinua?
Sinä muistutat minua laulusta, jonka kirjoitit minulle.
Ja me tanssimme.
Me tanssimme.
Me tanssimme. Vain sinä ja minä.
Me tanssimme.
Vain sinä ja minä.
En ole yksin. Löysin kodin sinun sylistäsi.
Elämä asettui 4 vuoden aikana uomiinsa.
Mutta se oli kuin tyyntä myrskyn edellä. Todella ison myrskyn.
Houstonista ja myrskystä tulee mieleen hirmumyrsky Harvey.
Moni ei muista hirmumyrsky Ikeä, joka oli yksi USA:n pahimpia.
Ike oli pelottava, koska se oli tulossa suoraan kohti.
Se rantautuu, mutta lauantaina... - Katsotko tätä?
Kyseessä on nelosluokan myrsky. - Käske asiakkaiden pysyä kotona.
On tulossa 40 naista. Eivät kaikki voi odottaa kahta viikkoa.
Emmekö voi odottaa vähän?
Emme. Jos jotain tapahtuu, joudumme käräjille.
Puolet Houstonista on jo lähdössä evakkoon.
Entä jos kutsun kaikki jo perjantaina? Voimme lähteä jo 15:n jälkeen.
Ei taida olla hyvä idea. - Minun pitää soittaa heille joka tapauksessa.
He saavat päättää, tulevatko huomenna vai 2 viikon päästä.
Tee niin. - Kiitos!
Autoja on jumissa, tuulet kovat, ja sähkö voi katketa miljoonilta.
Emme voi tulla tänne lauantaina. - Mutta meillä on generaattorikin.
Autolla ei voi kulkea kaatuneiden puiden ja tulvan vuoksi.
Voi tulla myös ajokielto.
Näille naisille pitää ilmoittaa etteivät tule lauantaina vaan huomenna.
Pyydämme kaksi kirurgia. Teemme toimenpiteitä kahdessa huoneessa.
Kaiken pitää sujua kuin nakutettu.
Sen jälkeen emme jää siivoamaan. Syöksymme suoraan kotiin.
Mutta tarvitsemme kaikkien apua. Oletteko mukana?
Olen mukana. - Tehdään niin.
Jaetaan tehtävät ja aloitetaan.
Mitä käytkään lävitse...
Seuraavana päivänä tulivat kaikki ajan varanneet potilaat.
Teimme toimenpiteet ja lähetimme heidät kotiin.
Taistele viimeiseen erään asti.
Et joudu tappiolle, koska Jumala pitää sinusta kiinni.
Kahden naisen retkupoikaystävät jättivät heidät abortin aikana.
Niin tapahtui aika usein tavallisinakin päivinä.
Äiti, olet kotona! - Hei, kulta! Äiti on kastunut.
Oletko kunnossa? - Kyllä. Miksi?
Kenkäsi ovat veressä.
Äiti auttoi erästä naista, jonka nenästä tuli verta.
Mutta hoidin verenvuodon, ja hän voi nyt hyvin.
Arvaa, mitä haluaisin? - No?
Pitää teekutsut sinulle ja minulle! - Jippii!
Menen järjestämään ne.
Oletko ylpeä itsestäsi? - Ei abortti kaunista ole.
Annamme nyt palkinnon vuoden parhaalle työntekijälle.
Se menee Abby Johnsonille.
Onnea, Abby! - Kiitos.
Hänen klinikkansa pääsee tavoitteisiin joka kuukausi. Hyvin tehty!
Voin myös vahvistaa kuulemamme huhut.
Johto on antanut luvan perustaa ison keskuksen -
Meksikonlahden rannalle.
Ooh! Vau! - Juuri niin.
7200 neliömetrin huippuluokan lääketieteellinen keskus.
Meistä tulee lännen suurin kirurginen poliklinikka.
Saamme keskeyttää raskauden 24. viikkoon asti.
Mutta kolme hirmumyrskyä neljässä vuodessa on tyhjentänyt kassamme.
Alamme tehdä lääkkeellisiä abortteja viikon jokaisena päivänä.
Materiaalista näette, että klinikoille on annettu kasvutavoitteeksi -
kaksinkertaistaa valinnaisten aborttien määrä.
Onko hän järjiltään?
Koska lääkkeelliset abortit tuovat enemmän voittoa kuin kirurgiset...
Abby?
Raskaudenkeskeytykset eivät ole olleet minulle pääasia.
Tarkoituksemme on määritelty sivulla 3: -
"Hoidamme lisääntymisterveyttä ja annamme seksuaalivalistusta."
Siihen olen sitoutunut.
Jos tavoitteenamme on vähentää abortteja ja ei-toivottuja raskauksia, -
miksi aborttien määrä pitäisi kaksinkertaistaa
Siirrytään sivulle 4.
Abby!
Järkyttävää, miten kaivoit maata altani! Näinkö kiität minua kaikesta?
En yrittänyt... - Pikaruokapaikoissa yritetään päästä omilleen.
Tiedätkö, miten he saavat voittoa? - En.
Ranskalaisilla ja limsalla, jotka tuottavat eniten voittoa.
En oikein ymmärrä... - Abortit ovat meidän ranskalaiset ja limsa.
Et halua priorisoida enää abortteja, mutta niistä saat palkkasi, -
eläkemaksusi, neljän viikon loman ja sairauslomat.
Aborttien hinnalla saadaan kaikki tuo sinulle ja perheellesi.
En sanonut mitään avioliitostasi ja vain vähän vauvan saamisesta, -
vaikka tiesin, että ne vaikuttaisivat työhösi.
Mutta klinikan johtajana sinulle maksetaan siitä, -
että noudatat yhtiön käytäntöä järjestää raskaudenkeskeytyksiä.
Mutta olemme yhteishyödyllinen järjestö.
Se on verotuksellinen asema, ei liiketoimintamalli.
Hän nöyryytti minua!
Näytin typerältä, kun seistä tökötin palkinto kädessäni.
Miten muka kaksinkertaistaisin aborttien määrän?
Pitäisikö käskeä naisia tulemaan raskaaksi?
Ei taitaisi toimia. - Olet hassu.
Haluatko lasin? - Joo.
Kaikkein eniten minua ärsyttää se, -
että he rakentavat maan edistyneimmän klinikan, -
jotta voimme tehdä abortteja 24. viikolle asti. Niin en aio tehdä.
Kuvittele hetki, että uskot kuin minä, että kaikki abortit ovat pahoja.
Mitä eroa sillä on?
Jos teemme abortin myöhään, siitä tulee 3 päivän koettelemus.
Se ei ole toimenpide vaan synnytys.
Ensin on poismeno. - Poismeno?
Vauva tapetaan digoksiinilla.
Sitten aloitetaan supistukset. Lopuksi synnytys.
Kyseessä on surmatun sikiön käynnistetty synnytys. - Abby!
En kestä kuunnella! - Sinä kysyit, Doug.
Niinpä. - Kenelle sitten puhuisin? - En tiedä!
8 vuoden jälkeen luulet yhä, että voit muuttaa heidät.
Vain sinä olet muuttunut!
Kun puhut näistä toimenpiteistä, puhut vauvoista, -
joilla on aivot, sydän, sormet... - Doug!
Rakastan sinua niin paljon, että tuota on vaikea katsella.
Hei, kulta! - Tarvitset taukoa. Me tarvitsemme taukoa.
Minulla on liikaa tekemistä. - Saat vain yhden vapaapäivän viikossa -
etkä saa koko ajan tehdä orjantyötä klinikalla.
Kokoa tavarat. Menemme planeetan parhaalle meksikolaiselle aterialle.
Ja jos pelaat korttisi oikein... - Onni potkaisee?
Ajattelin lähinnä nachoja, mutta sinun ehdotuksesi kelpaa myös. - Varmaan!
Kurpitsaolut teille ja margarita teille.
Palaan kohta vastaanottamaan tilauksenne.
Valitse jotain tosi hyvää. Tiedän jo, mitä itse otan.
Mitä otat?
Keittiön mehukkaimpia ja tulisimpia possuburritoja.
Entä sinä? - Älähän nyt, nuorimies.
Aion ottaa -
suklaakaramellinachoja.
Mitä? Kilistetään sille!
Tämä on hyvää.
Kiitos. - Ole hyvä.
Juo hitaasti. Olemme vasta aloittaneet. - Ai niinkö?
Mitä tämän jälkeen? - Pidämme kotona filmifestivaalit.
Kruuna - suosikkisi Tuulen viemää. Klaava - suosikkini Arkajalat.
En kyllä katso teini-iästä kertovaa Arkajalkoja! - Se on klassikko!
Kompromissina katsomme filmin 300.
Onko mikään ihme, että rakastan sinua? Katsotaan 300.
Meille.
Gracie on isovanhemmilla, me kahdestaan. Aika hyvin, vai mitä?
Tri George Tiller on ammuttu kirkossa.
Aborttikirurgia ammuttiin päähän jumalanpalveluksessa.
Epäiltyä etsitään ja turvaa annetaan vastaaville henkilöille ja paikoille.
67-vuotias Tiller oli tehnyt 30 vuoden aikana 60 000 aborttia.
Hän oli Naisten terveyspalvelujen johtaja...
Millainen ihminen ampuu toista päähän kirkossa?
Tunsin tri Tillerin. Hänellä oli perhe. - Tiedän.
Haluan nyt viedä sinut ja Gracen turvallisesti kotiin.
Olenko vaarassa? - En tiedä. En ota sitä riskiä.
Oletko kunnossa, kulta? - Olen kyllä, äiti.
Oletko valmis? - Kyllä.
Eikö olisi järkevämpää yöpyä täällä? - Teettehän niin.
Kyseessä on tekosääli, -
kun abortin vastustajat tuomitsevat ampujan.
Yrittävät vain välttää syytöksiä.
Meidän täytyy nyt huolehtia kaikkien turvallisuudesta.
Kiinnitetään huomiota kaikkeen poikkeavaan.
Perhesuunnittelu, Renee puhelimessa.
Houstonin klinikalta puhelu sinulle.
Abby. - Susan henkilöstöosastolta. Sinun pitäisi tulla Houstoniin.
Voitko tulla tänään? - Aika lyhyt varotusaika. Koskeeko asia Tilleriä?
Ei, vaan sinua. Cheryl ja minä haluamme tavata sinut.
Tulen heti, kun ehdin.
Yhtiö haluaa tavata minut.
Saat nyt viralliset moitteet.
Mistä hyvästä? - Olet haastanut minut sekä arvovaltani.
Olet riidanhaluinen, kyseenalaistat ohjeeni, vastustat.
Olen esimiehesi. Tehtäväsi on noudattaa ohjeitani.
Minua on tämän 8 vuoden aikana aina kiitetty tekemästäni työstä.
Minua ei ole varotettu eikä moitittu mistään.
Sain vuoden työntekijän palkinnon. Olen hyvin sitoutunut työhöni.
Emme vedä moitetta takaisin.
Voitko allekirjoittaa, että olemme keskustelleet.
Voi olla vaikea uskoa, mutta palasin seuraavana aamuna klinikalle.
Olin päättänyt hoitaa työni erinomaisesti.
Onko siinä sitä, mitä luulen? - Valitettavasti.
Saammeko rukoilla sisällön puolesta? - En nyt oikein tiedä. - Saisimmeko?
En ole hirviö vaan kuljettaja. - Rukoilemme nopeasti.
Pysymme aidan tällä puolella. - Okei.
Odottakaa. Toinen jäteastia on tulossa.
Abby, takahuoneessa tarvitaan apua. Ehtisitkö? - Toki.
Hei, Megan sanoi, että tarvitsette apua.
Herra, jätämme huomaasi nämä sadat lapset, joiden nimet vain sinä tunnet.
He ovat sinun tykönäsi nyt ja iäti.
Paranna isien ja äitien haavat.
Herra, anna aborttien synnin loppua.
Sanasi lupaa, että jos kansasi nöyrtyy, rukoilee, -
etsii kasvojani ja kääntyy pahoilta teiltään, -
kuulen heitä taivaasta, annan synnit anteeksi ja parannan heidän maansa.
Abby Johnson on toisessa huoneessa.
Täälläkö? - Hän tahtoo pois klinikalta!
Oliko töissä rankkaa? - Kyllä. Niin voisi sanoa.
Haluatko kertoa siitä?
Näin sikiön -
ja se liikkui.
Se taisteli henkensä edestä.
Täydellinen pikkuinen vauva.
Sitten se katosi.
Jätän maanantaina eroanomukseni.
Ihan noin vainko? - Ihan noin vain.
En halua enää koskaan osallistua raskauden keskeytykseen.
Klinikalta kysellään minua.
Miten kauan olet ollut poissa? - Melkein tunnin.
Nyt on lauantai. Eivätkö he tule epäluuloisiksi?
Eivät he arvaa, että olen täällä. Eivät he ymmärtäisi.
Voimme auttaa sinua löytämään toisen työpaikan.
Voimme auttaa muitakin, jotka tahtovat lähteä klinikalta.
Auttaisitteko todella?
Totta kai. Mutta älä kerro vielä kenellekään, että olet lähdössä.
Siitä voi tulla seurauksia. Sinun on oltava varovainen.
Eikö niin? Saatan sinut ulos takakautta, ettei sinua nähtäisi.
Pääset tämän läpi. Seuraa pimeydessä valoa.
Ota yksi askel kerrallaan eteenpäin.
Pääset tämän läpi. Seuraa pimeydessä valoa.
Selviät kyllä.
Tällä tavalla. - Vaikea palapeli.
Tässä on vielä kaksi reunapalaa. Saamme sen kohta valmiiksi.
Hei, kulta! Tuossa on varmaan oikea pala!
Et arvaa, missä olin tänään.
Olitko Shawnin toimistolla? - Mistä tiesit?
Ihan sen perusteella, mistä olemme viime aikoina puhuneet.
Ja ilmeesi perusteella.
Aion lähteä klinikalta. - Oletko kertonut äidillesi?
En vielä.
Haluan irtisanoutua ensin.
Abby, mikä hätänä?
Megan, minulla on uutisia, muttet saa kertoa kenellekään.
En kerro. - Lähden pois klinikalta.
En voi enää olla mukana tällaisessa.
Sinäkö lähdet? - Menin silloin Elämän puolustajien toimistolle.
He kuuntelivat, kun itkin.
Aikovatko he auttaa sinua? - Kyllä.
He eivät tuominneet minua vaan auttavat löytämään toisen työn.
Milloin lähdet? - Tänään.
Cheryl saa kohtauksen, kun kuulee asiasta.
Lähetän henkilöstöosastolle eronpyynnön työpäivän loputtua.
Kävelen ovesta ulos kuten tavallista.
No huh-huh. Kerrotko myös Taylorille?
Tietysti. Te olette parhaat ystäväni. Mutta muille ei saa kertoa.
Tehdään näin.
Nyt se on tehty! - Miltä tuntuu?
Kuin olisin päässyt vankilasta.
Heippa. - Nähdään.
Äiti, haluan kertoa sinulle uutiset, ennen kuin kuulet ne muualta.
Oletko raskaana? - En sentään!
Irtisanouduin klinikalta.
Hän lähti klinikalta!
Teit oikein, Abby. Olen rukoillut asian puolesta jo vuosia.
Minulla on paljon kerrottavaa sinulle.
Abby! Nyt on yö. Miksi olet ylhäällä?
Kulta, mikä on hätänä?
Olen osallistunut yli 22 000 aborttiin.
Niin suuri on syyllisyyteni.
Miten sitä voi edes käsittää?
Et voikaan. Ei kukaan voi.
Voit pyytää vain anteeksi.
Olen pahoillani! Olen niin pahoillani!
Nuo naiset pyysivät minulta apua.
Mutta valehtelin heille.
Petin heidät.
Neuvoin heitä tappamaan vauvansa.
Mitä olenkaan tehnyt?
Toimit sen mukaan, minkä näit oikeaksi.
Miksi minua hävettää niin paljon?
Abby, katso minuun.
Minä rakastan sinua ja niin Jumalakin rakastaa.
Hän antaa anteeksi, jos pyydät.
En usko. Miten hän voisi?
Koska hän on Jumala.
Itkin kaksi päivää. Kolmantena menin Shawnin ja Marilisan toimistolle.
Johtuu varmaan texasilaisuudestani, etten mennyt tyhjin käsin.
Abby, mikä tuo sinut tänne? - Tulin auttamaan. Tässä teille donitseja.
Tässä sitä ollaan kahvilla Abby Johnsonin kanssa.
Jos tämä tuntuu teistä oudolta, kuvitelkaa, miltä minusta tuntuu.
Ihanaa, että tulit. Näin meidän olisi pitänyt tehdä heti.
Aidan takana mietin, oliko työstämme mitään hyötyä.
Rukous tuntui turhalta.
Ei se ollut turhaa. - Miksi niin?
Aina kun olitte paikalla, moni asiakas jätti tulematta.
Siksi olin niin käärmeissäni sinulle.
Tilastoista näkyi, -
että rukous esti jopa 75 prosenttia sovituista aborteista.
Todellako? - Kyllä vain.
Abortti on kuin likainen salaisuus.
Kun naiset näkivät teidät rukoilemassa, he eivät palanneet.
He ajoivat ympäri parkkialuetta mutteivät tulleet sisään.
Ette tiedä, montako henkeä olette pelastaneet.
Siksi tahdon mennä aidalle töihin.
Ei sinun pitäisi sinne vielä mennä.
Mutta sinne minun on mentävä.
Hei, olen Abby Johnson. Olin täällä ennen johtajana.
Lähdin pois omantunnonsyistä.
Haluaisin jutella kanssasi hetken. Sopisiko?
Kyllä kai.
Olet varmaan jo nähnyt raskaustestisi tulokset.
Olen saanut kahdet tulokset.
Nyt kaikki tuntuu romahtavan, ja sinua pelottaa kauheasti.
Joo.
Kerron, mitä tapahtuu, jos menet tuonne.
Siellä otetaan ultraäänikuva, muttet saa nähdä sitä.
Miksi? - Koska he eivät halua sinun näkevän vauvaasi.
Miksi ultraääni otetaan? - Koska he tahtovat nähdä sikiön koon.
Sikiön kallon koko määrittelee abortin hinnan.
Miksi kerrot minulle tämän?
Koska tiedän, ettei tuolla tarjota muita ratkaisuja kuin aborttia.
Abortin jälkeen olet eri ihminen.
Kaikki väittävät, ettei näin ole, mutta sinä muutut.
He voivat poistaa vauvasi mutteivät vauvan muistoa.
Sinäkään et pääse muistosta eroon, yrititpä miten kovaa tahansa.
En tiedä, mitä tehdä! - Mikä on nimesi?
Hannah. - Hannah, lupaan auttaa sinua.
Teen avuksesi mitä vain.
Jos nouset autoon...
Bravo! Anna, kun arvaan.
Entinen klinikan johtaja kuvailee sikiön jäsenten irrottamista -
ja tarvittavia välineitä. - Ei se niin mennyt.
Ei väliä. Olet petturi!
Toiset meistä yhä kannattavat naisten oikeutta valita -
ja kuulumme miljardin dollarin yritykseen, -
jolla on asianajajia ja mediaeksperttejä.
Tukijoihimme kuuluvat Soros, Gates ja Buffet.
Keitä sinulla on, Abby?
Cheryl, te toimitte väärin.
Niinkö? Amerikka tahtoo abortteja.
Siksi olemme olemassa. Jatkamme vielä kauan teidän jälkeenne.
Tiedän heistä kaiken. Luulitko, ettemme saa selville?
Kukaan ei ole kääntynyt meitä vastaan tällä tavalla.
Päämajamme tekee sinusta esimerkin. Onnea vaan.
Olet saanut voimakkaan vihollisen.
Pidän tästä silmälapusta!
Käännä päätä. Muistatko, mitä kerroin Cherylin sanoneen?
Tietysti.
Megan ei soita takaisin, ja hänen numeronsa on poistettu käytöstä.
Oi voi. - Joko voisimme lähteä?
Näyttääkö äiti valmiilta? - Ei oikeastaan.
Haepa taikasauvasi yläkerrasta.
Jaksatko lähteä? - Kyllä. En aio Cherylin pilata Halloweeniä -
lapseltamme - tai sinulta.
Halloweenin keksijä ansaitsee mitalin.
Saamme pukeutua ja hassutella, ja meille annetaan karkkia.
Karkkihan kuuluu Gracelle. - Niin.
Hänelle tämä on uutta. Mutta minä tuon tähän vuosien kokemuksen.
Mrrrr, rouva!
Isi, mennään! - Otatko tämän, niin soitan Shawnille?
Odota!
Abby? - Saitko viestini Cherylin uhkauksista?
Joudumme oikeuteen.
Ai että oikeuteen? Tajuatko, miten vakavaa tämä on?
Olet ihan lähellä. Abby!
Mene sinä edellä. kun juttelen Abbyn kanssa. - Sopii.
Oletko varma siitä?
Sain juuri haasteen ja kiellon puhua asiasta julkisesti.
Saat omasi varmaan maanantaina. - Milloin ajattelit kertoa minulle?
Ajattelin soittaa sinulle juhlan jälkeen.
Mitä teemme? - Jeff Paradowski aikoo tulla avuksi.
Hänkö, joka sanoo mainoksessa: - "Saat sen, minkä ansaitset"?
Kyllä. Hän on vanha ystäväni.
Ymmärrät kai, että asianajajat ovat kalliita.
Jeff on abortinvastustaja ja auttaa ilmaiseksi.
Hän tapaa meidät huomenaamulla.
Abby, tässä on Jeff. Jeff, tässä on Abby.
Perhesuunnitteluklinikka väittää, -
että sen potilaat kärsivät vahinkoa siitä, -
että olette kertoneet tai aiotte kertoa heistä luottamuksellista tietoa.
Hölynpölyä. - He saivat vakuutettua tuomarin.
Kuuleminen on 10 päivän päästä. Kantajan asianajaja on iso firma.
Siellä on varmaan lakimiehiä myös Washington D.C:stä.
Olette iso kala, ja hait ovat haistaneet verta.
Valmistautukaa siihen, -
että Megan ja Taylor kertovat ihan eri faktoja kuin te.
He olivat ystäviäni. - Olivat ennen.
Abby, esitän sinulle nyt kysymyksiä.
Vastaa rauhassa ja rehellisesti.
Oletko koskaan kertonut Shawnille tai muille, -
ketkä lääkärit tekevät klinikalla abortteja? - En.
Oletko koskaan vienyt potilastietoja klinikalta? - En.
Oletko koskaan vienyt klinikalta mitään? - Vain vanhan imurin.
Vein sinne omani, koska klinikan budjetti oli tiukalla.
Kun lähdin, otin imurin mukaan. Ja huonekasvin.
Kasvi oli äitini antama. - Okei.
Uhkasitko Megania tai Tayloria, jos hekin eivät irtisanoutuisi?
En! Enhän ollut enää heidän esimiehensäkään.
Sitten tärkein kysymys. Mitä jätät kertomatta?
En mitään! - Niinkö?
Koska jos piilottelet jotain, se tulee ilmi oikeudessa.
Jos minun pitäisi tietää jotain, nyt olisi hyvä hetki kertoa.
Meillä on vielä aikaa keksiä asiaan ratkaisu.
Jonkin aikaa sitten tulin uteliaaksi -
ja otin esiin omat potilasasiakirjani. En voinut vastustaa kiusausta.
Miten niin? - Halusin nähdä vauvani ultraäänikuvan.
Onko se ongelma? - On toki.
Klinikka voi tarttua siihen.
Toivottavasti he ovat niin typeriä, että yrittävät sitä.
Mikä on puolustuksemme? - Hän on syytön.
Ai sellainen puolustus? - Kyllä.
Nyt olemme pulassa. - Ei tehdä asiaa vaikeaksi.
Koska he puhuvat mahdollisesta tulevasta vahingosta, -
heillä ei ole näyttöä.
Et tunne heitä kuten minä. He tekevät mitä vaan poistaakseen uhan.
Abby, oikeussalissa voi lausua kaksi väkevää sanaa.
Tiedätkö, mitä ne ovat?
"Todistakaa se."
Luota minuun. Asia on hanskassa.
Olin järjettömän peloissani.
Ei sitä joka päivä olla oikeudessa yhtiön kanssa, -
jolla on toimintaa 128 maassa.
Jeff näytti huolettomalta.
Shawn oli hermostunut. Doug oli kuin kallio. Äitini taas...
- Shawn! ...oli äitini.
Kiitos, että toit tyttäreni sieltä!
Olin jo varma, että viimeiset 8 vuotta Abby on haukkunut minua.
Niin hän tekikin, mutta luin rivien välistä ja tiesin, että pidän sinusta.
Kiitos! - Ole hyvä.
Halit on halattu. Potkaistaan heitä nyt takalistoon!
Mitä toivotte tältä päivältä? - Tietysti oikeuden tapahtuvan.
Haluaisin kertoa noille ihmisille, mistä on oikein kyse.
Mutta oikeus määräsi sinut vaikenemaan.
Ensin he haastavat oikeuteen.
Sitten vaientavat meidät oikeuden määräyksellä -
ja puhuvat itse lehdistölle mitä haluavat. Ei ole reilua.
Reiluus ei kuulu tähän. Laki merkitsee jotain muuta.
Emme halunneet viedä asiaa oikeuteen mutta pakko oli.
Onko väärin haluta antaa hänelle turpiin?
On se väärin. Se on minun tehtäväni.
Mitä nuo ovat? - He yrittävät pelotella.
Se toimii. - Älä anna sen toimia.
He vain sotkevat vettä, jotta se näyttäisi syvältä.
Heiltä tuli koko yhtiön väki. - Niin meiltäkin. Nyt mennään.
Asianajajasi on se mainostaulun mies.
Hyvä niin. Saat näköjään, mitä ansaitset.
Oikeassa elämässä kaikki ei käy aina odotusten mukaan.
Brazosin piirikunnan oikeus on nyt koolla.
Jos tämä olisi vain elokuva eikä elämäni tarina, -
nyt käytäisiin asiassani uskomaton taistelu, -
joka päättyisi monen käänteen jälkeen viime hetken yllätysvoittoon.
Mutta niin ei käynyt.
Hyvä niin, koska en varmaan olisi kestänyt jännitystä.
Kai huomasitte, että voitimme?
Jeffiltä kesti vain tunti vakuuttaa tuomari syyttömyydestäni.
Klinikan valeet ja syytökset eivät menneet läpi.
Kerro totuus. Olitko yhtään huolissasi? - Minäkö?
Hikoilin kuin piru pääsiäisaamuna.
Asia ei ole ohi. - Kyllä muuten on. Etkö kuunnellut?
Abby kertoi, mitä sanoit. Olen sen mainoksen mies.
Abby sai, mitä ansaitsi. Niin sinäkin.
Minä pidin siitä huolen.
Niin tarina olisi loppunut, paitsi että...
Haloo. - Et usko, mitä kuulin.
Klinikka lopettaa. - Mistä oikein puhut?
Perhesuunnitteluklinikka lopettaa toimintansa.
Oletko varma? - Kyllä. Tässä on muistio.
Shawn oli oikeassa. Texasin Brianin klinikka sulki ovensa lopullisesti -
1.8.2013.
Sen juhlimiseksi kokoonnuimme aidalle vielä kerran.
Kaatakaa se! - Oletko valmis? - Olen odottanut tätä koko ikäni.
Kaatakaa se! Kaatakaa se!
Minulla on kädessäni kaksi ruusua.
Ne ovat kahdelle syntymättömälle lapselleni, -
jotka uhrasin mukavuuden alttarille.
En ole ainut tämän virheen tehnyt.
Tuhannet vauvat menettivät henkensä tuossa talossa -
mukaan luettuna toinen omistani.
Tänään muistamme ja kunnioitamme heitä. Emme koskaan unohda heitä.
Tule kanssani laskemaan aidalle ruusu heidän muistokseen -
osoittamaan, ettemme ole unohtaneet heitä.
Kirjoitin teille kummallekin kirjeen.
Mutta sanoilla ei ole merkitystä.
Rakastan teitä todella paljon.
Olen pahoillani, etten taistellut puolestanne -
enkä taistellut tarpeeksi estääkseni aborttia.
Ajattelen teitä joka päivä.
Jonain päivänä kohtaan teidät taivaassa, -
koska Jumala on armollinen.
Hän on kuullut huutoni ja antanut minulle anteeksi.
Perhesuunnitteluklinikka ei ole antanut tälle elokuvalle lupaa -
eikä ole osallistunut sen tekoon millään tavalla.
Abby Johnsonin Eikä yksikään pelastunut -järjestö -
on auttanut 500 työntekijää pois aborttiklinikoilta.
Abbyn entinen klinikka on nyt Elämän puolustajat -järjestön päämaja.
Sitä johtaa Shawn Carney.
Abby ja Doug odottavat nyt kahdeksatta lastaan.
Katselen mestariluomusta, -
tuijotan taideteosta.
Kuulen sinfonian pienen sydämesi lyönneissä.
Ennen olit minulle valinta.
Mutta sinä valitsitkin minut.
Näen 10 sormea ja varvasta ja kaksi silmää.
Tiedän, että näin oli tarkoitettu.
En usko vahinkoihin.
Ihmeet eivät tapahdu sattumalta.
Niin kauan kuin Jumala pitää maailmaa kädellään, -
ei-toivottuja lapsia ei ole.
Rikkinäisestä tulee kaunis. Näen sinut silmieni edessä.
Jokainen hengenvetosi -
on rakkauden tarkoittama.
Luulin, että tähän kaikki päättyy, mutta nyt näen vain tulevan.
En kysele, kuka sinusta olisi voinut tulla, -
vaan mietin, kuka sinusta tulee.
Koska en usko vahinkoihin.
Ihmeet eivät tapahdu sattumalta.
Niin kauan kuin Jumala pitää maailmaa kädessään, -
ei-toivottuja lapsia ei ole.
Jokainen ansaitsee tulla kuulluksi.
Jokainen lapsi ansaitsee mahdollisuuden.
Olet enemmän kuin vaihtoehto.
Ei-toivottuja lapsia ei ole.
Jokainen ansaitsee tulla kuulluksi.
Jokainen lapsi ansaitsee mahdollisuuden.
Olet enemmän kuin vaihtoehto.
Ei-toivottuja lapsia ei ole.
Jokainen ansaitsee tulla kuulluksi.
Jokainen lapsi ansaitsee mahdollisuuden.
Olet enemmän kuin vaihtoehto.
Koska ei-toivottuja lapsia ei ole.
Yrität vain pysyä vahvana.
Yrität pitää elämän kasassa.
Luulet joutuneesi liian pitkälle.
Mutta toivo ei ole kadonnut.
Pidä kiinni, älä päästä irti.
Hei, pidä kiinni, älä päästä irti.
Ota askel lähemmäksi.
Siirrä jalkaa toisen eteen.
Pääset tämän läpi. Seuraa valoa pimeydessä.
Sinulle käy hyvin.
Öisin olet murehtinut.
Mutta muista, että olet taistelija.
Suomennos: Annamari Kortelainen